L 343/46 Službeni list Europske unije 28.11.2014. PROVEDBENA ODLUKA KOMISIJE od 26. studenoga 2014. o izmjeni Odluke 96/565/EZ, Euratom o odobrenju Švedskoj da ne uzima u obzir određene katego- rije transakcija i da primjenjuje određene približne procjene za izračun osnovice vlastitih sredstava od PDV-a (priopćeno pod brojem dokumenta C(2014) 8933) (Vjerodostojan je samo tekst na švedskom jeziku) (2014/851/EU, Euratom) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Ugovor o osnivanju Europske zajednice za atomsku energiju, uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost ('), a posebno njezin članak 6. stavak 3. drugu alineju, nakon savjetovanja sa Savjetodavnim odborom za vlastita sredstva, budući da: (1) — Na temelju članka 380. Direktive Vijeća 2006/112/EZ (?) Švedska može, u skladu s uvjetima koji se primjenjuju u toj državi članici na datum njezina pristupanja, nastaviti izuzimati transakcije iz Priloga X., dijela B, točaka 1., 9. i 10. te Direktive, tako dugo dok se ista izuzeća primjenjuju u bilo kojoj od država članica koje su bile članice Zajednice na dan 31. prosinca 1994.; te transakcije moraju se uzeti u obzir pri utvrđivanju osnovice vlastitih sredstava od PDV-a. (2) — U odgovoru od 30. travnja 2014. na dopis Komisije od 14. veljače 2014. u vezi s pojednostavnjenjem kontrole vlastitih sredstava od PDV-a (*), Švedska je od Komisije zatražila odobrenje za primjenu fiksnih postotaka međuosnovice za izračun osnovice vlastitih sredstava od PDV-a za transakcije iz Priloga X., dijela B, točaka 1., 9. i 10. Direktive 2006/112/EZ za financijske godine od 2014. do 2020. Švedska je dokazala da je dosadašnji postotak tijekom vremena ostao stabilan. Stoga bi Švedskoj trebalo odobriti da za izračun osnovice vlastitih sred- stava od PDV-a primjenjuje fiksne postotke u skladu s dopisom koji je poslala Komisija. (3) — Zbog transparentnosti i pravne sigurnosti primjereno je vremenski ograničiti primjenjivost odobrenja. (4) — Stoga je primjereno na odgovarajući način izmijeniti Odluku Komisije 96/565/EZ, Euratom (“), DONIJELA JE OVU ODLUKU: Članak 1. U Odluci 96/565/EZ, Euratom umeću se sljedeći članci 2.a, 2.b i 2.c: ,Članak 2.a Odstupajući od članka 2. stavka 1. ove Odluke, za izračun osnovice vlastitih sredstava od PDV-a od 1. siječnja 2014. do 31. prosinca 2020. Švedskoj se odobrava primjena 0,02 % međuosnovice na transakcije iz Priloga X., dijela B, točke 1. (ulaznice za sportske priredbe) Direktive 2006/112/EZ (*). (') SLL 155,7.6.1989., str. 9. () Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.). () Ares(2014)371039. ' (*) Odluka Komisije 96/565/EZ, Euratom od 11. rujna 1996. o odobrenju Švedskoj da ne uzima u obzir određene kategorije transakcija i da primjenjuje određene približne procjene za izračun osnovice vlastitih sredstava od PDV-a (SL L 247, 28.9.1996., str. 41.).